
טקסט הדף מנוקד



אָמְרוּ הֲלָכָה כְּרַבִּי שִׁמְעוֹן בֶּן אֶלְעָזָר וְלֵיהּ לָא סְבִירָא לֵיהּ


אָמַר רַבִּי חִיָּיא בַּר אַבָּא אָמַר רַבִּי יוֹחָנָן דְּבַר תּוֹרָה גְּזֵילָה הַנִּשְׁתַּנֵּית חוֹזֶרֶת בְּעֵינֶיהָ שֶׁנֶּאֱמַר וְהֵשִׁיב אֶת הַגְּזֵלָה אֲשֶׁר גָּזָל מִכׇּל מָקוֹם וְאִם תֹּאמַר מִשְׁנָתֵנוּ מִשּׁוּם תַּקָּנַת הַשָּׁבִים


וּמִי אָמַר רַבִּי יוֹחָנָן הָכִי וְהָאָמַר רַבִּי יוֹחָנָן הֲלָכָה כִּסְתַם מִשְׁנָה וּתְנַן לֹא הִסְפִּיק לִיתְּנוֹ לוֹ עַד שֶׁצְּבָעוֹ פָּטוּר


אֲמַר לְהוּ הַהוּא מִדְּרַבָּנַן וְרַבִּי יַעֲקֹב שְׁמֵיהּ לְדִידִי מִפָּרְשָׁא לִי מִינֵּיהּ דְּרַבִּי יוֹחָנָן כְּגוֹן שֶׁגָּזַל עֵצִים מְשׁוּפִּין וַעֲשָׂאָן כֵּלִים דְּהָוֵה לֵיהּ שִׁינּוּי הַחוֹזֵר לִבְרִיָּיתוֹ


תָּנוּ רַבָּנַן הַגַּזְלָנִין וּמַלְוֵי בְּרִבִּית שֶׁהֶחְזִירוּ אֵין מְקַבְּלִין מֵהֶן וְהַמְקַבֵּל מֵהֶן אֵין רוּחַ חֲכָמִים נוֹחָה הֵימֶנּוּ


אָמַר רַבִּי יוֹחָנָן בִּימֵי רַבִּי נִשְׁנֵית מִשְׁנָה זוֹ דְּתַנְיָא מַעֲשֶׂה בְּאָדָם אֶחָד שֶׁבִּקֵּשׁ לַעֲשׂוֹת תְּשׁוּבָה אָמְרָה לוֹ אִשְׁתּוֹ רֵיקָה אִם אַתָּה עוֹשֶׂה תְּשׁוּבָה אֲפִילּוּ אַבְנֵט אֵינוֹ שֶׁלְּךָ וְנִמְנַע וְלֹא עָשָׂה תְּשׁוּבָה בְּאוֹתָהּ שָׁעָה אָמְרוּ הַגַּזְלָנִין וּמַלְוֵי רִבִּיּוֹת שֶׁהֶחְזִירוּ אֵין מְקַבְּלִין מֵהֶם וְהַמְקַבֵּל מֵהֶם אֵין רוּחַ חֲכָמִים נוֹחָה הֵימֶנּוּ


מֵיתִיבִי הִנִּיחַ לָהֶם אֲבִיהֶם מָעוֹת שֶׁל רִבִּית אַף עַל פִּי שֶׁהֵן יוֹדְעִין שֶׁהֵן רִבִּית אֵין חַיָּיבִין לְהַחְזִיר אִינְהוּ הוּא דְּלָא הָא אֲבִיהֶם חַיָּיב לְהַחְזִיר


בְּדִין הוּא דַּאֲבִיהֶם נָמֵי אֵינוֹ חַיָּיב לְהַחְזִיר וְהָא דְּקָתָנֵי בְּדִידְהוּ מִשּׁוּם דְּקָא בָּעֵי לְמִתְנֵי סֵיפָא הִנִּיחַ לָהֶם אֲבִיהֶם פָּרָה וְטַלִּית וְכׇל דָּבָר הַמְסוּיָּים חַיָּיבִין לְהַחְזִיר מִפְּנֵי כְּבוֹד אֲבִיהֶם תְּנָא רֵישָׁא נָמֵי בְּדִידְהוּ


וּמִפְּנֵי כְּבוֹד אֲבִיהֶם חַיָּיבִין לְהַחְזִיר אֶקְרֵי כָּאן וְנָשִׂיא בְעַמְּךָ לֹא תָאֹר בְּעוֹשֶׂה מַעֲשֵׂה עַמְּךָ


כִּדְאָמַר רַב פִּנְחָס בְּשֶׁעָשָׂה תְּשׁוּבָה הָכָא נָמֵי בְּשֶׁעָשָׂה תְּשׁוּבָה אִי עָשָׂה תְּשׁוּבָה מַאי בָּעֵי גַּבֵּיהּ אִיבְּעִי לֵיהּ לְאַהְדּוֹרֵי שֶׁלֹּא הִסְפִּיק לְהַחְזִיר עַד שֶׁמֵּת


תָּא שְׁמַע הַגַּזְלָנִים וּמַלְוֵי בְּרִבִּית אַף עַל פִּי שֶׁגָּבוּ מַחֲזִירִין


גַּזְלָנִין מַאי שֶׁגָּבוּ אִיכָּא אִי גְּזוּל גְּזוּל וְאִי לָא גְּזוּל לָא גְּזוּל אֶלָּא אֵימָא הַגַּזְלָנִין וּמַאי נִיהוּ מַלְוֵי רִבִּיּוֹת אַף עַל פִּי שֶׁגָּבוּ מַחְזִירִין אָמְרִי מַחְזִירִין וְאֵין מְקַבְּלִין מֵהֶם


אֶלָּא לָמָּה מַחְזִירִין לָצֵאת יְדֵי שָׁמַיִם


תָּא שְׁמַע הָרוֹעִים וְהַגַּבָּאִין וְהַמּוֹכְסִין תְּשׁוּבָתָן קָשָׁה וּמַחְזִירִין לְמַכִּירִין


אָמְרִי מַחְזִירִין וְאֵין מְקַבְּלִין מֵהֶם וְאֶלָּא לָמָּה מַחְזִירִין לָצֵאת יְדֵי שָׁמַיִם אִי הָכִי אַמַּאי תְּשׁוּבָתָן קָשָׁה


וְעוֹד אֵימָא סֵיפָא וְשֶׁאֵין מַכִּירִין יַעֲשֶׂה בָּהֶן צׇרְכֵי צִיבּוּר וְאָמַר רַב חִסְדָּא בּוֹרוֹת שִׁיחִין וּמְעָרוֹת אֶלָּא לָא קַשְׁיָא כָּאן קוֹדֶם תַּקָּנָה כָּאן לְאַחַר תַּקָּנָה


וְהַשְׁתָּא דְּאָמַר רַב נַחְמָן בְּשֶׁאֵין גְּזֵילָה קַיֶּימֶת אֲפִילּוּ תֵּימָא אִידֵּי וְאִידֵּי לְאַחַר תַּקָּנָה וְלָא קַשְׁיָא




רש"י



 אמרו הלכה כרבי שמעון בן אלעזר. כלומר הכי אמר שמואל יש שאומר הלכה כרבי שמעון בן אלעזר וליה לא סבירא ליה: הנשתנית. אע''פ שנשתנה חוזרת בעיניה כמות שהיא עכשיו ואפי' השביחה דשינוי לא קני: וא''ת משנתנו. דקתני דלא משלם כלים אלא דמי עצים אלמא קני בשינוי: עד שצבעו פטור. לגמרי והכא תקנת השבים אינה ואפי' הכי קני בשינוי: מתניתין מוקי לה רבי יוחנן בגוזל עצים משופים כו'. משום הכי קאמר רבי יוחנן דטעמא משום תקנת השבים הוא דשינוי כי האי לאו שינוי הוא: אין רוח חכמים נוחה הימנו. אין רוח חכמה וחסידות בקרבו: אין חייבין להחזיר. דכתיב והשיב את הגזלה אשר גזל והני לא גזול מידי דקנינהו בשינוי רשות וקסבר רשות יורש כרשות לוקח דמי: המסויים. דבר הניכר לרבים זו היא שגזל פלוני והניחה ליורשיו: בעושה מעשה עמך. וזה לא עשה מעשה עמו ואינן חייבין בכבודו: רב פנחס. בחומר בקודש (חגיגה כו.): ואי לא גזול לא גזול. ואמאי קרי להו גזלנין: אע''פ שגבו. וכל שכן לא גבו דמקרעינא שטרא: הרועים. גזלנים הם לרעות בהמות בשדות אחרים: גבאים. של מלך לגבות כסף גולגלתא וארנונא ושקלי טפי: תשובתם קשה. שגזלו הרבים ואין יודעים למי להחזיר: ומחזירין למכירין. למי שמכיר שלו שגזלוהו: בורות שיחין ומערות. להכניס בהן מים לשתות דהוי דבר הצריך לכל ויהנו מהן הנגזלים אלמא אהדורי בעי: קודם תקנה. שבימי רבי נשנית משנה זו דמחייב למהדר: 

תוספות



 ותנן לא הספיק ליתנו לו כו'. תימה דלא מייתי מתני' דבהמה והזקינה עבדים והזקינו דמשלם כשעת הגזילה לקמן (דף צו:) ואפי' ר''מ לא פליג אלא בעבדים דליכא למימר דלדבריהם דרבנן קאמר להו כדבעי למימר לקמן (דף צה.) דהא ר''מ אית ליה דשינוי קונה גבי נותן צמר לצבע (לקמן ק:) ועוד הא קתני גזל מטבע ונסדק משלם כשעת הגזילה (לקמן צו:) וי''ל דכל הני הוי מצי למימר דהוה סתם ואח''כ מחלוקת דפליגי לקמן (ק:) ר''מ ור''י בצבעו לו אדום וצבעו שחור ואע''ג דטעמא דר' יהודה לא משום דסבר שינוי אין קונה כמו שאפרש לקמן מ''מ היינו יכולים לדחות כן אבל ההיא דלא הספיק ליתנו אין לדחות דאפי' הוי סתם בחדא מסכת ומחלוקת במסכת אחריתי אית ליה לר' יוחנן הלכה כסתם משנה: בימי רבי נשנית משנה זו. אור''ת דלא לפניו ולא לאחריו אלא לדורו דוקא תקן משום מעשה שהיה ולא לדורות הבאין דהא מעשים בכל יום שמקבלים מן הגזלנים ודנין דיני גזילות כי ההוא דגזל פדנא דתורא לקמן (דף צו:) וההוא נרשאה דגנב סיפרא (לקמן דף קטו.) וההוא רעיא דבפ''ק דב''מ (דף ה.) ונסכא דרבי אבא (ב''ב דף לג:) ואמר נמי באיזהו נשך (ב''מ דף סא:) דרבית קצוצה יוצאה בדיינין ולכך לא פריך לקמן אלא מברייתות דהוה שונה ר' חייא שהיה תלמידו של רבי ולא הקשה ממתני' דקתני משלם כשעת הגזילה לפי שהמשניות היו קודם רבי אלא שרבי סדרם אבל ברייתות היה שונה ר' חייא מה שהיה מוסיף רבי על המשניות ור''י אומר דממתני' לא ה''מ למפרך דלא תקן רבי דאין מקבלים אלא מאותן בני אדם שרוב עסקם ומחייתם בכך והיו ניזונים בגזל ורבית ומתפרנסים בכך כל ימיהם כדקתני הגזלנין ומלוי ברבית דמשמע שאומנותם בכך וכן רועים וכל הנהו דמייתי אבל ממתניתין לא פריך שלא עשו תקנה מלקבל מאדם שגוזל ומלוה ברבית באקראי בעלמא אבל אין לפרש דלהכי לא פריך ממתני' משום דרבי לא תיקן אלא באותם שעשו תשובה וברייתא דמוכח . מינה מיירי בעבד תשובה מדקתני וחייבים להחזיר מפני כבוד אביהם מכ''מ ההיא דגזלנים ומלוי ברבית לא משמע דאיירי בעבדי תשובה ועוד שכל אדם יכול להערים שיעשה תשובה ויחזור מעצמו ולא יקבלו ממנו וכן ההיא דכל הכלים (שבת דף קכג:) דאמר ר' חנינא בימי נחמיה בן חכליה נשנית משנה זו וההיא דסוף אלו מציאות (ב''מ דף לג:) דקאמר בימי רבי נשנית משנה זו הכל מפרש ר''ת דלא נשנית . אלא לההוא דרא וכן ההיא דהוריות (דף יג:) ואין להאריך: הא אביהם חייב להחזיר. ואם תאמר לצאת ידי שמים קאמר ויש לומר דדייק מדנקט לשון חייבין דהוה ליה למימר אין מחזירין דהוה משמע הא אביהן מחזיר לצאת ידי שמים: אי עשה תשובה כו'. וא''ת ולימא כגון שלא קיבלו ממנו דאין מקבלין מהם וי''ל דאם החזיר ולא קיבלו ממנו לא מחייבין בנים להחזיר מפני כבוד אביהן דתו ליכא גנאי א''נ בדבר המסוים ומקבלין מהן מפני כבודו ומשני בשלא הספיק להחזיר עד שמת לפיכך חייבים בנים להחזיר מפני כבוד אביהן ומקבלין מהן דלא שייכא תקנה גבי בנים ועי''ל מאי בעי גביה דאיבעי ליה למוכרו או להוציא מתחת ידו ומדלא חשש לכבודו א''כ אמאי חייבין בנים להחזיר וכן צ''ל באיזהו נשך (ב''מ דף סב. ושם ד''ה תנאי) דשם לא יתכן לפרש בע''א. דפריך מהא ברייתא למ''ד רבית קצוצה אין יוצאה בדיינין דמשמע הא אביהן חייב להחזיר ומשני כי הכא ופריך אי עבד תשובה מאי בעי גביה ומאי קושיא אי רבית קצוצה אין יוצאה בדיינין אין חייב להחזירה אפילו לצאת ידי שמים כדמוכח התם דפריך מההיא דמייתי בסמוך הגזלנים ומלוי רביות אע''פ שגבו מחזירין ומשני תנאי היא ולא משני בבא לצאת ידי שמים כדמשני הכא בסמוך דכיון דדרשינן למיתה ניתן ולא להשבון או למורא ניתן ולא להשבון אפי' לצאת ידי שמים לא . מחייב ולא כפי' ריב''ן שפירש למורא ניתן הירא את ה' והחרד מיראתו ולא להשבון על פי ב''ד אלא צ''ל דהכי פריך מאי בעי גביה דכיון דלא חשש למוכרה ולהוציאה או להחזירה מפני כבודו תו לא מחייבי בנים משום כבוד אביהן: לצאת ידי שמים. בפרק איזהו נשך לא ה''מ לשנויי הכי למ''ד רבית קצוצה אינה יוצאה בדיינין דלדידיה אפי' לצאת ידי שמים לא מחייב כדפרישית וסוגיא דהכא כמ''ד רבית קצוצה יוצאה בדיינין אלא דתיקנו דאין מקבלין מדרבנן ולא שייך לשנויי הכא תנאי היא כדמשני התם דהנהו תנאי דהתם קדמו: 

המאירי

דבר תורה כל שגזל ולא נשתנית הגזלה חוזרת בעינה ואפילו היה מגיע לגזלן הפסד גדול בכך כגון שגזל מריש ובנאו בבירה חייב לקעקע כל הבירה ולהחזירה אלא שמפני תקנת השבים תקנו חכמים בכל כיוצא בזה ליטול דמיה נשתנית הגזלה בידו שנוי שאינו חוזר כבר בארנו שקנאה אף בלא יאוש ומשלם דמיה כשעת הגזלה:



אבדה הגזלה או נשרפה או כל שאין הגזלה קיימת מכל מקום דבר תורה חייב להחזיר את דמיה וכן הדין אף מדברי סופרים אלא שכל שאין לו גזלה קיימת ובא הגזלן להחזיר את דמיה שלא מחמת תביעת הנגזל מדת חסידות שלא לקבל מהם אלא יאמר לו שאחר שאינה בעולם אינו רוצה בתשלומיה והרי הוא מוחל כדי להדריך את הרשעים לתשובה ואם קבלו שלא בהפצר אין רוח חכמים נוחה הימנו וכן הדין במלוי ברבית שהחזירו שאין מקבלין מהם בלא סרהוב אלא אם כן היה דבר המסויים היתה הגזלה קיימת שאמרו עליה שחייב להחזיר ומקבלין מהם בלא שוב סרהוב לא סוף דבר בגזלן עצמו אלא אף מיורשיו וכן ברבית מעתה הניח להם אביהם מעות של רבית אע"פ שהם יודעים שהם של רבית אין חייבין להחזיר הניח להם אביהם פרה וטלית וכל דבר המסויים חייבין להחזיר שלא עשו תקנה אלא בגזלה שאינה קיימת וגדולי המחברים פסקו ברבית שאף דבר המסויים אין חייבין להחזיר אלא מפני כבוד אביהם ודוקא בשעשה תשובה ולא הספיק להחזיר עד שמת אבל אם לא עשה תשובה אין חוששין לכבודו ואפילו דבר המסויים אין מחזירין ומכל מקום מלוי ברבית עצמם מחזירין לצאת ידי שמים אלא שאין מקבלין מהם אלא אחר ההפצר:



רועי בהמה דקה הרי הם כגזלנים מפני שמרעים בהמותיהם בשדות אחרים וכן גבאים של מלכות מפני שנוטלים יתר על הראוי וכן המוכסים ותשובתם של אלו קשה מפני שיש בידם גזל של רבים ומכל מקום כל שהגזלה קיימת מחזירין לאותם שמכירים שגזלום ושאין מכירין יעשה בהם צרכי צבור כגון בורות שיחין ומערות כמו שיתבאר ואם אין גזלה קיימת מחזירין למכירין לצאת ידי שמים ואין מקבלין מהם ושאין מכירין פטורין מכל וכל:



קצת חכמי הצרפתים פרשו שכל אלו שאמרו אין חייבין להחזיר או שאין מקבלין מהם לא נאמר אלא באותו הדור שבו נתקנה זו אבל בשאר הדורות שאחריהם הרי מצינו בתלמוד כמה מעשים שכופין הגזלנין לשלם וחכמי הראשונים פרשו שכל אותם המעשים במי שאינו רוצה לשוב ומה שנאמר כן בשרוצה לשוב אבל כל שאינו שב ברצונו אלא שזה תובעו בבית דין חייב להחזיר והוא מה שאמרו במשנתנו משלם כשעת הגזלה:



גדולי המפרשים כתבו שזה שאמרו גזלה קיימת הוא הדין אם יש בידו דבר מחמת הגזלה או שנשתרש ממנה בדבר שעדיין הנאתו קיימת אע"פ שאין בידו גזלה עצמה שהרי רועים אין גזלה קיימת ומכל מקום הואיל ויש שם דבר מחמת הגזלה הרי היא כגזלה קיימת:





תוספות רי"ד (מהדורה תליתאה)

והאר"י בלכ' כסת' משנ' ותנן לא הספיק ליתנו לו עד שצבעו פטור. מיכן מוכח כפת' המור' שפי' שהו' פטו' לגמרי. ומש"ה מקשה לי' מינ' שאין לומר כאן מפני תקנ' השבי' שמה תשוב' יעשה כיון שאתה פוטרו מלשלם אפי' הדמים ודאי בגזלה הקנוהו השבח כדי שישלם הקרן וה"נ אם כפי שפירשתי בפ' הזרוע שמשלם לכהן דמי צמרו גם הכא יש לומר מפני תקנת השבים שתקנו לו השבח נמי שיתן לכהן דמיו א"ו כפת' המורה מסתבר דפטר לי' מכל וכל וגם הלשון מוכיח כדבריו מדתני פטור שאם כדברי היה לו לשנות אין לו אלא דמי צמרו כדתני' גבי גזלן ומאי דקשיא לי בפ' הזרוע ממאי דאמרי' גבי הרי שנטלו מבית המלך את גרנו. שאני התם דקא משתרשי לי' ל"ק ולא מידי דלא אמרי' הכי אלא גבי גרנו שהחטים עומדין בעינם והמעשר לא נשתנה דומיא דמכר בני מעי' של פרה דאמר' התם נותנו לכהן ומתרץ התם שאני התם דאיתנייהו בעינייהו בעבור זה בא הכהן ונוטלן מן הלוקח והלוקח חוזר עליו גם הוא הי' הולך אצל המלך אלא שאינו יכול חוזר על בעל הגורן שנשתכר בחובו ונמצא פורע חובו מן המעשר אבל היכי דאיכא שינוי כגון הכא שצבעו קנה זה בשינוי ואינו משלם כלום אע"ג דמשתרשי לי' ונהנה מן הצמר דכבר קניי' בשינוי והדמים הו"ל ממון שאין לו תובעין ול"ד אותו שנשתנה לאותו שעומד בעינו:


מיתבי הניח להן אביהן מעות של רבית כו' קשיא לי אמאי שבק מתני' ומקשה לי' מברייתא והא תנן בפירקא דלקמן הגוזל ומאכיל את בניו והמניח לפניהן פטור מלשלם ואיכא לדיוקא בה כדדייקי' בברייתא אינהו הוא דלא הא אביהן חייב להחזיר ובמתני' נמי תנן משלם כשעת הגזלה ויש לומר כיון דתקנה זו נעשית בימי רבי אלה המשניות שנאן רבי קודם תקנה אבל הברייתו' תקנו תלמידי ר' הילכך מקשי' מיינהו דכיון דכבר תיקן רבי שאין מקבלין מהן האיך חזרו ושנו דמקבלין מהן:


הניח להן אביהן פרה וטלית וכל דבר המסוים חייבין להחזיר מפני כבוד אביהן פי' מן הדין שאפי' דבר המסוי' היורש פטור מלשלם מפני שקנאו בייאוש ושינוי רשות ואין לו לנגזל על הלוקח כלום אלא דינו עם הגזלן אם יש לו משלם דמי גזלתו ואם אין לו מפסיד  הכי נמי יורש קנה בייאוש ושינוי רשות ואין דינו של נגזל אלא על נכסי הגזלן אם הניח קרקעות גובה הדמים מהם ואם לאו מפסיד ואפי' הניח מטלטלין הפסיד דמטלטלי דיתמי לא משתעבדי לבעל חוב והילכך קנה היורש פרתו וטליתו של זה ואינו מחזיר אלא מפני כבוד אביו וזו היא סברת רמי בר חמא דסבר רשות יורש כרשות לוקח אבל רבא פליג עלי' ואמר יורש כרעא דאבוה הוא ובגזלה אם היא קיימת חייב להחזיר ושאני הכי ברבית משום דמדעתי' יהיב לי' לדיד' הוא דאזהר רחמנא לאהדורו' לברי' לא אזהיר רחמנא הילכך דוקא דבר המסויים חייב להחזיר מפני כבו' אביו אבל מידי אחרינא לא הכי אמרי' בריש פרקין דלקמן:


אלא ה"ק הגזלנין מאן נינהו מלוי ברבית מה דקשי' לי במהדורא תנינא אמאי לא אמרי' דתרי מילי נינהו והאי אעפ"י שגבו קאי אמלוי בריבית ולא אגזלנין יש לתרץ אי לא קאי האי אע"פ שגבו אלא אמלוי ברבית ולא אגזלנין הכי הו"ל למיתני מלוי ברבית אע"ג שגבו והגזלנין מחזירין השתא דתני גזלנין ברישא והדר מלוי בריבית כי קתני אע"פ שגבו אכולהו קאי מש"ה מידחק לפרושי דחדא קתני:





שיטה מקובצת

שהחזירו אין מקבלין מהם כלומר שהחזירו מאליהם בלא עונש ועישוי בית דין אין מקבלין מהם כדי שישימו על לבם וילמדו שאר הגזלנין וכל המשניות והמעשים הנמצאים בחכמי התלמוד שהיו מעשין וכופין את הגזלנין לשלם לא קשיין להאי ברייתא דאמרה דאין מקבלין מהן כדפרישנא שלא תקנו זאת התקנה אלא לשבים ברצונם. ה"ר יהונתן ז"ל.
וכן כתב הרמ"ה ז"ל בפרטיו וז"ל באותה שעה אמרו הגזלנין ומלוי בריבית שהחזירו מעצמן אין מקבלין מהן והמקבל מהן אין רוח חכמים נוחה הימנו שמע מינה דוקא כשהחזירו מעצמן וכמעשה שהיה אבל היכא דלא אהדר ליה עד דתבע ליה בדינא מקבלין מהן דכי עביד רבנן תקנתא לבעלי תשובה לגזלנין העומדין במרדן לא עבידו רבנן תקנתא. תדע דהא כולהו הני תיובתא דמותבין ליה לרבי יוחנן לא קא מותבינן עליה אלא מהני מתניאתא דתני בהו לשון חזרה דמשמע שהחזירו מאליהן ולא מותבינן ליה ממתניאתא אחרניאתא דתני בהו לישנא דתשלומין דלישנא דתשלומין על כרחיה משמע וכוליה פירקין במתני' מוכח דמחייבינן ליה לגזלן לשלומי וכן בכמה עובדי בגמרא ולא מקשינן מינייהו לרבי יוחנן משום דלא איירי רבי יוחנן אלא כשהחזיר מעצמו אבל היכא דאטרחיה לבי דינא מקבלין הימנו. ואפילו היכא דהחזיר מעצמו נמי דוקא כשאין גזלה קיימת אבל גזלה קיימת מקבלין מהן כדמסיק בה לקמן. ואפילו בשאין קיימת כי אמרינן אין מקבלין מהן לאו למימר דכייפינן ליה לנגזל דלא ליקביל מיניה דאם כן למה לאהדוריה כלל האי חוכא בעלמא הוא דקא מחייך ביה דידע דלית ליה רשותא לנגזל לקבולי מיניה כלל וקא מהדר ליה וכהאי גוונא ודאי לא נפיק ידי שמים. ותו מדקתני והמקבל מהם אין רוח חכמים נוחה הימנו שמע מינה דלא כייפינן ליה דומיא דההיא דאמרינן התם אנו אין לנו עליו אלא אין רוח חכמים נוחה הימנו. תניא הגזלנין ומאי ניהו מלוי ריבית אף על פי שגבו מחזירין ואסיקנא מחזירין ואין מקבלין מהן אם כן למה מחזירין לצאת ידי שמים שמע מינה דוקא בבא לצאת ידי שמים אבל בעומד במרדו מקבלין מהן. ע"כ.


הא אביהן דומיא דידהו דיודע שבידו מעות של ריבית שהלוה בריבית חייב להחזיר ולהוציא מתחת ידו אלמא מקבלין מהן. ומפני כבוד אביהן חייבין להחזיר דלאביהן חייבין לנהוג בו כבוד הא כיון דגזלן הוא קרי כאן ונשיא בעמך לא תאור בעושה מעשה עמך וכי כתוב נמי ומקלל אביו בעושה מעשה עמך. גאון ז"ל.





מהרש"א - חידושי הלכות

בד"ה בימי רבי כו' דהא מעשים בכל יום שמקבלין מן הגזלנים כו' עכ"ל השתא לא אסיק אכתי אדעתיה לאוקמא מלתיה דרבי בשאין גזילה קיימת דלמאי דמסיק רב נחמן לקמן למימר הכי לא תיקשי מידי דאיכא לאוקמא כל הני בשגזילה קיימת לבד מההיא רעיא וק"ל:


בא"ד וברייתא דמוכח מינה מיירי בעביד תשובה כו' עכ"ל והמקשה דהכא ידע כדמסיק דאוקמוה בעשה תשובה ומאן דמקשה לקמן ומפני כבוד כו' אקרי כאן ונשיא כו' אגופה דברייתא פריך ולא ידע לאוקמא בעשה תשובה ודו"ק:


בד"ה אי עשה תשובה כו' א"נ בדבר המסוים ומקבלין מהן מפני כבודו עכ"ל ודקאמר והא דקתני בדידהו משום דקא בעי למתני סיפא כו' אע"ג דבאביהם נמי הוה מצי למתני הכי בסיפא דמקבלין מיניה דבר המסוים י"ל דלרבותא נקט הכי דאפילו בניו חייבין להחזיר ומקבלין מהן וק"ל:


בא"ד וכן צ"ל באיזהו נשך דשם כו' עכ"ל קאי אתירוץ שני ושלישי ולאפוקי מתירוצם קמא וק"ל:





מהרש"א - חידושי אגדות

ריקה אם כו'. אפילו אבנט אינו שלך כו' נראה לפרש דאבנט היא החגורה והיה דרכם לתת בו מעות כדאמרינן פרק הרואה באפונדתו ופרש"י חגור חלול שנותנין בו מעות עכ"ל וקראו ריקה דגם בריקות המעות מן האבנט עם האבנט לא סגי לך לשלם לכל הנגזלים וק"ל:


והמקבל מהן אין רוח חכמים נוחה הימנו כו' פרש"י אין רוח חכמה וחסידות בקרבו עכ"ל לא ידענא אמאי לא מפרש ליה כפשטיה אין דעת חכמים נוחה עליהם כו' דכן פרש"י גופיה בפ' הזהב גבי מי שאינו עומד בדבורו ובפ"ק דקדושין גבי גר דלא יחזיר לבניו ואם החזיר אין רוח חכמים נוחה הימנו ולשון המשנה כן הוא כל שרוח הבריות נוחה הימנו רוח המקום נוחה הימנו ויש ליישב ודו"ק:





חכמת שלמה

גמרא והשיב את הגזילה מ"מ וא"ת כו' אמרה לו אשתו כו' כצ"ל:


תוס' בד"ה בבא נמחק בבא וצריך להתחיל הדיבור לצאת כו':





רש"ש

תד"ה אי. א"נ בדבר המסויים מקבלין כו'. כצ"ל בלא ו':





גליון הש"ס - רבי עקיבא איגר

רש"י ד"ה אין רוח חכמים כו' אין רוח חכמה. עי' תוי"ט פ"ג משנה י' דאבות:





חידושי רבי עקיבא איגר

רש"י ד"ה אין חייבי' להחזיר וכו' דכתיב והשיב את הגזילה וכו'. ובמ"ל פ"ד ה"ד ממלוה הביא דברי הגד"ת שהקשה על רש"י שכתב שלא אליבא דהלכתא דהא למסקנא אמרי' בהגוזל בתרא (דף קיב) דר"י כרשות לוקח דמי וטעמא דברייתא משום דכתיב וחי אחיך. לדידי' אזהר רחמנא וכו' והכי קיי"ל. ונכנס הגד"ת והמ"ל לדחוקים רבים: 
ולענ"ד נראה ליישב עפ"מ שהפליא לתמוה בפ"י אהא דסוגיא (דף קי"ב) דקסבר רמב"ח דהטעם משום ר"י כרשות לוקח דמי וקנה בשינוי רשות. וקשה לשיטת הרמב"ם ושאר פוסקים בח"מ (סי' רנ"ג) דהא דקונה בגזילה בשינוי רשות היינו שלא להחזיר גוף החפץ. אבל מ"מ בדמים מתחייב. וא"כ היכי קתני הכא דא"צ להחזיר דהא מ"מ נתחייבו בדמים. ובשלמא אדברי רמב"ח במתני' דהגוזל ומאכיל י"ל דא"צ להחזיר היינו גוף הגזילה רק הדמים. אבל הכא דקתני הניח להם אביהם וכו'. ולענין דמים סוף סוף חייבים ליתן דמים ע"ש. 
ולענ"ד נראה דמיושב קושייתו דהא מסקי' בסוגיין ל"ק כאן בגזילה קיימת וכאן באין גזילה קיימת וכו', והנה לכאורה לפום ריהטא הי' נראה מסברא בגזלן שעשה בו שינוי מעשה דקנה וא"צ להחזיר גוף החפץ רק דמים. משום דהא עדיין לא מקרי אין גזילה קיימת כיון דמ"מ יכול להחזיר זה החפץ ול"ש דממנע ולא עביד תשובה כיון דא"צ להחזיר משלו. רק מה שהוא בעין. וכך מצאתי בשיטה מקובצת בשם המאירי, אולם דעת המ"ל נראה דאינו כן. שכתב בפרק הנ"ל ה"ד, ליישב דברי הטור והרמב"ם שכתבו דבגזילה אם הוא בעין, וברבית מסויים מקבלין ממנו. וכ' דמש"ה בעי' ברבית מסויים כיון דא"צ להחזיר גוף הרבית כבר קנאה וממון שלו הוא לקדש אשה רק דעליו חיוב דמי' כשיעור רבית ומש"ה הוי תמיד כמו אין הרבית בעין רק בדבר המסויים דצריך להחזיר גוף החפץ ע"ש. הרי אף דרבית עדיין בעין ויכול להחזיר גוף הרבית אפ"ה כיון שקנאו מקרי כמו אינו בעין. נמצא ה"ה בגזילה שעשה גזלן שינוי מעשה. ועפ"ז מיושב קושי' הפ"י הנ"ל. והיינו די"ל דהכי קאמר רמב"ח דהטעם משום ר"י כרשות לוקח דמי וקנאו היתומים הרבית בשינוי רשות ומש"ה א"צ להחזיר אף דעליהם חיוב דמים מ"מ אין חייבים להחזיר דאין מקבלים מהם כיון דאינו בעין ואין מקבלי' משום תקנת השבי' [ואף גבי בנים נראה דשייך תקנה וכן נראה במ"ל שמסתפק בזה רק שהביא ראיה דל"ש תקנה בבנים מדברי תוס' בסוגיי' ד"ה אי עשה תשובה וכו'. ולענ"ד אין ראי' משם דתוס' כתבו זה לפי האמת מקבלין דבר המסויים ול"ש תקנה כיון דד"א לא מקבלין מהם. משא"כ אם היו מקבלין כל הדברים הי' ג"כ שייך תקנה וק"ל] משא"כ אם לא ר"י כרשות לוקח והיו צריכים להחזיר כמו אביהם דבאותו ס"ד דלא ידעי' מוחי אחיך הי' הדין דרבית כמו גזל. דצריך להחזיר גוף הרבית. וכמ"ש תוס' להדי'. וא"כ היה נקרא גזילה קיימת ואמאי אין הבנים צריכי' להחזיר. אע"כ דר"י כרשות לוקח דמי והוי אין הרבית בעין דקנאום ואין מקבלין מטעם תקנה וק"ל: 
ומעתה מיושבים דברי רש"י שהתחלנו, והיינו דרש"י רוצה לתרץ קושי' תוס' ד"ה הא אביהם וכו' וא"ת לצי"ש קאמר וכו'. ולזה כתב רש"י דהמקשן סבר דטעמא דברייתא כרמב"ח דר"י כרשות לוקח דמי. והי' קשה לי' מ"מ אמאי א"צ להחזיר דמים כקושי' הפ"י. אע"כ מטעם תקנה ובאמת לצי"ש חייבי' להחזיר ואין חייבים להחזיר היינו מדינא. א"כ ממילא הא אביהם חייב להחזיר מדינא ומשום דהוי בעין וכנ"ל. ומש"ה שפיר הקשה המקשן והוכיח מברייתא דע"כ בעין חייב להחזיר מדינא וממעשה דאבנט. שאמר' אפי' אבנט אינו שלך. מוכח דאף בין בעין חייב להחזיר מדינא. ולזה הקשה מברייתא דע"כ מוכח לחלק בין בעין לאינו בעין וכו'. ומשני הש"ס לבסוף דלעולם דיש חילוק והא דאמר' אבנט אינו שלך היינו דמי אבנט. וק"ל:





פני יהושע

בגמרא והאמר רבי יוחנן הלכה כסתם משנה. הא דלא קשיא להו דפסק כב"ש במקום ב"ה וקי"ל ב"ש במקום ב"ה אינה משנה וזה הכלל יותר מוסכם מסתם משנה אלא דיש לדחות דר"י ס"ל כאביי דאמר לעיל דכמה תנאי קיימי בחדא שיטתא וס"ל לא נחלקו ב"ש וב"ה בדבר זה:


תוספות בד"ה בימי רבי כו' ור"י אומר כו' אלא מאותן בני אדם שרוב עסקם עכ"ל. והא דמקשה בסמוך מהניח להם אביהם מעות של ריבית צ"ל דזה הל' משמע שעיקר המעות שהניח היה של ריבית וכ"נ להדיא מל' הרא"ש ע"ש וכן מוכח מגמרא דמקשה בסמוך איקרי כאן ונשיא בעמך כו' ואי כשלוה בריבית באקראי לא מסתבר שלא יהיו בניו חייבים בכבודו בשביל כן ועוד דכבר אפשר שהיה סבור שאין כאן ריבית קצוצה אע"כ דמשמע לתלמודא דאיירי שנתעסק בפרהסיא בריבית עד יום מותו וק"ל:


בגמרא הא אביהם חייב להחזיר. יש לדקדק דלמא לא מיבעי' קאמר דבאביהם פשיטא דאינו מחזיר מתקנתא דר' אלא אפילו בבניו דלא שייך תקנתא דר' כמ"ש התוס' בד"ה אי עשה תשובה כו' וקמ"ל דאפ"ה אין חייבים להחזיר ויתבאר בסמוך בל' התוס':


בגמרא ומפני כבוד אביהם כו' איקרי כאן ונשיא בעמך. מה שיש לדקדק מכאן אהא דאמרינן בפרק הנחנקין לכל אין הבן נעשה שליח לאביו להלקותו כו' דמשמע דהבן חייב בכבוד אביו רשע וכמ"ש הרי"ף והרמב"ם והרא"ש עי' בטור י"ד סי' ר"מ ובב"י שם ובט"ז ול"נ דעיקר הקושיא כאן דנהי דחייב בכבוד אביו רשע מ"מ באותה עבירה עצמו שעבר אביו ולא חש לכבודו לא מסתברא שיהיו הם חייבים ועי"ל משום דבלא"ה מצינו דאפי' למאן דס"ל שאינו חייב בכבוד אביו רשע מ"מ אסור לכתחלה לבזותו והיא סברת הר"ן וש"פ עי' בט"ז וש"ך וא"כ מאי מקשה הכא בגמ' דשמא חייבים להחזיר בדבר המסויים כיון דבכל יומא איכא זילותא יתירא לאביו כשלא יחזירו ועוד דאם יחזירו יהיה לו כפרה קצת ואף שהוא בעצמו לא חש לזה מ"מ שמא אם היה קיים עדיין היה מחזיר אע"כ דעיקר הקושיא בסוגיא דשמעתין שאף אם היה קיים והיה רוצה להחזיר לא היינו מקבלין וא"כ לא תליא מלתא בהשבון כלל וממונו גמור הוא שמורישו לבניו ולזילותא דידיה לא חיישינן אפי' בחייו וא"כ מקשה שפיר למה נחייב את בניו להחזיר כיון דכל הני טעמי לא שייכי וליכא אלא מצות כיבוד גרידא שהם חייבים לכבדו יותר ממה שהוא עצמו חש לכבודו ואמאי הא לאו מעשה עמך הוא ודו"ק וכ"ז היינו לתירוצא קמא דתוס' בסמוך דאפי' בדבר המסויים אין מקבלין ממנו בתקנתא דרבי וכמו שיתבאר בסמוך:


תוספות בד"ה אי עשה תשובה כו' א"נ בדבר המסויים מקבלין כו' ומשני בשלא הספיק כו' ומקבלין מהם דלא שייכא תקנה גבי בנים עכ"ל. ונ"ל דהאי ומשני חוזר לתירוצם הראשון דלפ"ז משמע דמהגזלן בעצמו אין מקבלין אפי' דבר מסויים לכך הוצרכו לפרש דבבניו לא שייך תקנתא דר' אבל לתירוץ השני דבדבר המסויים לא שייך תקנתא דרבי א"כ לא הוצרכו לפרש דבבניו לא שייך תקנתא דרבי וק"ל:


בד"ה לצאת ידי שמים כו' דהנהו תנאי דהתם קדמו עכ"ל. פי' כיון דכל שקלא וטריא דהכא קאי אתקנתא דרבי לא מצי לאוקמי כתנאי דהתם ולמימר דפליגי בתקנתא דרבי כיון שהם לא היו בדורו אלא קודם לזה וק"ל:





מראית העין

ומפני כבוד אביהם. עיין מה שרמזתי בקונטרס ככר לאדן דף קפ"ח בס"ד:


תנו רבנן איזהו מטבע של ירושלם דוד ושלמה מצד אחד וירושלם מצד אחד. אפשר דכל מלכי ישראל כלם אחוזי במ' שכינה עזנו ולזה היה דוד ושלמה מצד אחד דדוד הע"ה טרח מאד לתקן השכינה ושלמה מצא הכל מתוקן ולכן מצד א' היה דוד ושלמה כי מאד השתדלו לתקון המלכות ומצד אחר ירושלם רומז לשכינה כי היא נקראת ירושלם:





פתח עינים

ומפני כבוד אביהם חייבים להחזיר קרי כאן ונשיא בעמך וכו'. הסמ"ג והטור בי"ד סימן ר"מ הקשו מסוגיא זו על הרמב"ם שסבר דאביו רשע חייב לכבדו. והרב המופלא חסידא קדישא מהר"ח ן' עטר זלה"ה והגאון מהר"ר יהונתן תירצו במ"ש דרשע שקדש אשה ע"מ שהוא צדיק מקודשת דחיישינן שמא הרהר תשובה עיין בספר ראשון לציון. ונעלם מהם דיש פלוגתא בזה ברבינו ירוחם וכבר כתבתי בזה בעניותי בספרי הקטן ברכי יוסף שם סימן ר"מ. ושם כתבתי לחד סברא שמביא רבינו ירוחם מתקיים תירוץ הרבנים הנזכרים דז"ש הרי זו מקודשת הוא שהיה רשע בעבירות שבינו למקום אבל גנב וגזל ולא החזיר רשע מיקרי ע"ש ועתה אמת אגיד דמדברי הש"ס והרמב"ם דכתב מילתא פסיקתא אם היה רשע גמור ואמר הרי את מקודשת ע"מ שאני צדיק וכו' מוכח כסברת י"מ בתרא שהביא רבינו ירוחם וגם הרב משפט צדק ח"א סימן מ"ד דף קמ"ח ע"ג כתב דהרמב"ם לא סבר כי"מ קמא וכן הרב יעב"ץ בתשובות בספר שתי הלחם להרמ"ח דף ל"ח ע"ד כתב דמילתא פסיקתא נקט ע"ש אלא שנראה דנעלם ממנו דברי רבינו ירוחם ועוד כתבתי בענין זה בקונטריס מחזיק ברכה ח"ב סימן ר"מ בי"ד בס"ד. וכל זה לענין כבוד אבל לצער ולזלזל באביו רשע אמרו בזהר הקדוש ח"א סוף דף קס"ד דרחל אמנו ע"ה נענשה על אשר ציערה לאביה בענין התרפים אף שנתכונה להפרישו מע"ז ולכן מתה ולא זכתה לגדל בנימין ע"ש והוא פלא. ואי קשיא ממ"ש דחזקיה הע"ה גרר עצמות אביו וכו' והודו לו וי"ל דמ"ש בזהר הוא כשאב בחיים ברם לאחר מיתה שרי שיהיה לו כפרה כמו שעשה חזקיה הע"ה. [ועוד דלא היתה רחל אמנו ע"ה עושה תועלת להפריש אביה מע"ז דכמה מיני ע"ז היה עובד ואטו מפני שלא מצא תרפים יחזור בתשובה והלא היה מושרש בע"ז וסט"א ויעשה תרפים אחרים. ולכן נראה דעיקר החילוק הוא דחזקיהו ע"ה הועיל במעשיו לכפר על אביו. ורחל אע"ה לא היתה מועלת. ויש להוסיף דחזקיהו עשה אחר מיתה ודוק הטב]:





חידושי הרי"מ

ותנן כו'. תוס' תימה דל"מ מתני' דבהמה והזקינה כו' דמשלם כו' ע"ש. וי"ל דלכאורה לא תלי' כלל דניהו דשינוי אינו קונה ושמין אבל מה שנפסד והוא היזק ניכר הזקינה או כחש למה לא ישלם המותר כמו אונסין ומה חילוק בין נאנס כולו או מקצתה הא חיוב אחריות עליו גם שלא נשתנה. וניהו שכ' תוס' פרק הכונס נ"מ דגזלן דלא קיבל עליו שמירה ע"ש. מ"מ עכ"פ חייבו מטעם והשיב או החפץ או דמיו. א"כ כשחסר מקצת החפץ מ"ט שלא יהי' חייב דניהו דשינוי לא קני היינו דגם מה שנשתנה במה יצא מרשות בעליו. אבל מ"מ חסר ממנו כיון שהוא היזק ניכר. ושפיר הא דמשלם בהזקינה כשעה"ג היינו שמחזיר הבהמה וישלם מה שחסר כו' ולכך פריך רק דלא הספיק בשבח כנ"ל:


אמנם באמת לדידן משמע מגמ' דלא אמרינן כנ"ל. וניהו דממאי דפריך לעיל מהא דכחש הש"ל אשמואל דאין שמין אין ראיה לתוס' דשפיר פריך דאמר הש"ל הפי' להנ"ל דמחזיר הכחושה ומשלם המותר. ולמה אין שמין כיון דלא קנאו ורק המותר ישלם. אך לקמן דדייק מדר"מ בפרה והזקינה דמשלם כו' דסבר שינוי קונה וע"כ דמשמע לגמ' כתוס' הנ"ל דאי שינוי לא קני א"צ לשלם המותר ג"כ דאל"ה לא מוכח כלל מר"מ ומ"מ י"ל דבשלמא התם דאמר שינוי במקומו עומד ע"ש והיינו דפשיטא ליה אי היה חשיב נאבד מה שגזל ע"י השנוי הי' קונה רק משום דעדיין חשיב כמו שהיה אף שנשתנה. א"כ שפיר פטור מהמותר ג"כ כמו בהיזק שאינו ניכר ודייק שפיר. משא"כ כאן לס"ד דר"י יליף מקרא גזלה הנשתנית כו' דכ' אשר גזל כו' והוא תמוה דאדרבה הך קרא יליף דשינוי קונה כמבואר פרק מרובה. וע"כ דסבר ר"י כאביי ריש תמורה ובלאו קרא היה קונה דהוי כנאבד. ורק דסבר דאשר גזל לאו לחומש אתי אלא יליף ריבויא מיניה דאף שאינו הגזלה מ"מ הוא בכלל אשר גזל דמסתעף מהגזלה וחייב להחזיר. ושוב אין קושיא כלל מעבדים והזקינו כיון דאדרבא רק לענין השבה רבי קרא דאף שאינו אותו דבר מ"מ חייב. א"כ לענין מה שחסר ממנו שפיר חייב לשלם שאינו משיב הכל והוי היזק ניכר כנ"ל ולכך פריך רק מצבעו. ולמסקנא ר"י מיירי רק בשנוי החוזר ולא פליג על הנ"ל ודייק שפיר לקמן להרבה פ' מ' ש"ס והטעם דפטור אף דבשואל משמע דחייב בכחשה דהדר. ניהו דהזקינה פטור אף דנפחת דהוי כמתה מ' מלאכה דעל זמן שהשאילה ידע שתזקין משא"כ בכחש. דגם על מקצת שנפחת חייב באונסין משא"כ גזלן דכשקיים אינו חייב כלל באונסין רק להשיב גוף הגזלה וזה חשיב קיום כיון שאינו חסר מגוף הבהמה שגזל כלום רק נפחת משויו כמו שהוא אף שניכר. מ"מ ניכר רק הפחת לענין השיוי למכור לא לענין גוף הבהמה. ולכך שואל חייב על הפחת של השיוי ג"כ באונסין והא באונס חסר מקצת השיוי שניכר כנ"ל. משא"כ גזלן דאין חיוב אחריות רק מצד והשיב הגוף או דמיו. וכיון שלענין הגוף אינו ניכר שהוא כמו שהיתה שלא חסר שוב אין חיוב עליו הפסד השיוי כנ"ל ואומר הש"ל. ורק אי קנאו בשינוי חייב כנ"ל. משא"כ כשלא קני שפיר מה שנפסד השיוי נסתחפה שדהו של הנגזל דכשהגוף קיים שלו הוא כנ"ל ושלו נאנס. ולכך בחסר ממש מקצת גם גזלן נראה דחייב אף בלא שינוי דמה שחסר אינו אשר גזל אף דמה שקיים לא נשתנה. וכן משמע לקמן צ"ז בתוקף כו' פחתה נוטל משמע אף דלא הוי שינוי ע"ש. ובפירות הרקיבו מקצתן נראה שהרקב מקצת ונראה ככולו קיים רק שנתרכך ע"י הרקב ולא בחסר מקצת פירות כנ"ל והפ' דגם שואל פטור בכחש דהדר סוברים דגם שואל אינו חייב באונסין רק כשנאנס מגוף החפץ וכל שהוא קיים אין חיוב ממילא אין חיוב על ההפסד של השיוי כל שאינו חסר כנ"ל. וזה הוא החילוק בין תרומה ונטמאת דלכ"ע פטור דשם גם על ההפסד של השיוי אינו ניכר ולכך לכ"ע פטור ואף בשומרין ובפשיעה כנ"ל. עוד י"ל קושית תוס' הנ"ל. דבשינוי שנחסר ונפחת שפיר לא מיקרי אשר גזל. וממילא כיון דצריך לשלם שאין הנגזל צריך ליקח החפץ שחסר דמה"ט אין שמין וממילא קנאו לגמרי. אבל בהשביח אם יתן לו כל החפץ כמו שהשביח ודאי דיהיה חשיב והשיב אשר גזל דנכלל בהכלים גם העצים דבכלל ר' ק' רק כיון דהשבח שלו דאף למ"ד אין אומן קונה בש"כ רק, משום דמשביח ע"ד בעה"ב משא"כ גזלן. וא"כ שוב יהי' של נגזל רק מחצית ושוב חשיב חסר וקני גזלן הכל. וע"ז י"ל דיליף ר"י אשר גזל מ"מ היינו דצריך להפסיד שלו גם השבח כדי שישוב אשר גזל כיון דבלא"ה לא יהי' השבה כמ"ש לעיל. וכמ"ש תוס' פ"ק מירושלמי דיליף אין שמין מאשר גזל כן לענין הנ"ל ולכך אמר משנתינו כו' תקה"ש שהשבח שלו וממילא חסר ושוב קנאו לגמרי כנ"ל. ולא הוי מצי לאקשויי מהזקינו דבנפחת מודה ר"י דקונה רק מלא הספיק כו' דהשביח ומ"מ פטור כנ"ל:


שם ת"ר הגזלנין ומ"ב שהחזירו כו' לשטת תוס' דגם בלא החזירו אין חייבין למה נקיט שהחזירו. וצ"ל דלא מבעיא קאמר ל"מ דאין מוציאין מהן אלא אע"פ שמעצמן מחזירין אין מקבלין כו' ועל המקבל כשמחזיר מעצמו הוא דארחנ"ה אבל לענין לחייבו אף שרוצה הנגזל להוציא אין מחייבין אותו כלל ולכך פריך שפיר הא אביהן חייב דמשמע כנ"ל דאף שרוצה אין חיוב כנ"ל. וא"כ לס"ד דאף בגזלה קיימת ואף לצי"ש פטור. א"כ ע"כ הפקיעו חכמים כל חיוב השבה בגזלן שיהיה שלו כשגזל כהפקר ב"ד כו'. וא"כ מה תקנת השבים איכא כיון דא"א לשוב שאינו מחזיר כלל דל"ד לשבח ואחר יאוש וכה"ג דתקה"ש שיחזור הקרן ודמיו משא"כ דפטור לגמרי. וצ"ל כיון דתשובת גזלה קשה דאפילו אבנט כו' הפקיעו וממילא הוא כשאר איסורין שאין להם תקנה ואעפ"כ יש תשובה ויהיה אסור גזל כמוהם שתועיל תשובה בלי השבה. אך תמוה דריש סנהדרין הוכיחו תוס' מכל ראיות שהביאו כאן דדנין גזלות שלא ע"י חבלות בח"ל אף שלא כדין תורה כדי לנעול דלת בפני גזלנין. ואיך כאן נאמר דתיקנו חכמים לפתוח דלת לגזלנין שיהי' פטורין לגמרי. והיה אפשר לומר מאחר שהפקיעו א"כ יהיה חייב מלקות בין קיימו כו' ובין למ"ד בטלו ול"ב כו' דהא מיד כשגוזל מבטל העשה דלא אפשר לקיים בהשבה וכמחזיר אבדה אחר יאוש דמתנה הוא דיהיב ולא מתקן לאוי' בהכי. ואף דהוא אינו מבטל רק מחמת התקנת חכמים מ"מ לא דמי למ"ש תוס' פ"ק דשבת אי לא התירו לו לרדותו דאינו חייב כיון דרוצה לרדותו רק שחכמים אין מניחין ע"ש. דהתם הוא ב' דברים וכשרוצה לרדות ולא יהיה נאפה כלל רק אין מניחין אותו א"כ לא עשה כל המלאכה. ובשעה שנותן הפת לתנור אף שיודע שיהיה אסור לרדותו מ"מ אם יעבור על הדרבנן וירדנו לא יהיה חייב א"כ לא עשה אז כל האסור כלל. משא"כ מיד כשגוזל עושה כל האיסור כיון דהפקר ב"ד כו' וכשגזל אף אם יחזור אינו מתקן וכיון דבהתראה יהיה חייב מלקות. א"כ לא שייך שפותחין דלת לגזלנים למלוי רבית דאדרבא הא מלקות חמורה מממון וככל איסורין דדי בחיוב מלקות שלא יעברו ודוקא שם לענין מומחין דאין מלקות דמ"מ ניתק לעשה שייך התקנה משא"כ כאן הפקיעו לגמרי כנ"ל. והיה מיושב בזה תמיהת תוס' מכל הני דמייתי שהיו דנין גזלות ע"ש. דהא כ' תוס' ריש סנהדרין ורמב"ן שם דבגזלה גמורה כשהיו מומחין בא"י דלא היה שייך כ"כ התקנה לדון בהדיוטות כדי לנעול דלת דהא אפשר לדונם במומחין משא"כ בח"ל דלא היה מומחין תיקנו לנעול דלת כנ"ל. וא"כ מיושב ג"כ הנ"ל דאז בא"י שהיה מומחין ודנין מלקות תיקנו כנ"ל. משא"כ בח"ל דתיקנו לדון בהדיוטות כדי לנעול כ"ש שתיקנו נגד תקנת רבי דאל"ה לא יהיה שום עונש לגזלנים. אך ז"א כיון דמה"ת לא משכחת מלקות בגזל דניתן לתשלומין לא נכתב הלאו למלקות ואף שתיקנו לפטרו אין חיוב מלקות וכלאו שניתן לאמב"ד במחמר ג"כ אין מלקות ע"ש. וי"ל. ולמסקנא דבקיימת לא תיקנו לא קשה. ולמאי דאמר דלצי"ש מחזיר א"כ ע"כ שלא הפקיעו החיוב. וא"כ במאי יתוקן הלאו שכבר עבר כשאינו משיב א"כ החיוב מה"ת להשיב כדי לתקן. ורק התקנה היה שלא יהיה הב"ד נזקקין להוציא ומה תועלת בזה דמ"מ לא מקרי תשובה עד שיחזור ויתקן. וצ' דעיקר התקנה היה רק שכשיחזור לא יקבלו מהן וימחלו לו. רק שלא היה די בזה דיעשו תשובה דרמיות כמ"ש תוס' כשידע שהב"ד יוציאו יחזיר קודם שלא יקבלו כו' והוצרכו לתקן שלא יוציא ב"ד וממילא כשיחזיר מעצמו ניכר ששב דאם רוצה הלה לקבל ואף שאין רח"נ יכול לקבל. ומ"מ החיוב עליו לתקן שפיר נשאר מדינא וקרי ליה לצי"ש כיון שאין ב"ד מוציאין כמו היכא דקלבדר"מ דלב"ד אזהר כו' וחייב לצי"ש מה"ת דאתנן אסרה כו' ומה"ט נקיט הברייתא שהחזירו אין מקבלין ולא נקיט גוף הדין דאינו חייב ואין מוציאין משום דנקיט עיקר התקנה שהיה רק כשהחזירו אין מקבלין רק ממילא הוצרכו לתקן שלא יהיה ב"ד נזקקין להוציא כנ"ל:


וא"כ אפשר לישב תמיהת תוס' דמכל הני לא קשה שהי' גזלה קיימת. וכן גזלנא עתיקא דבעי למקנסי' ג"כ לא קשה רק עיקר קושיא מהאי רעי' כמ"ש מהרש"א ז"ל. והא ודאי דכופר בפקדון אינו בכלל התקנה דא"כ שום פקדון לא יוכל לתבוע דלטענתו שהלה כופר הוי גזלן וע"כ כל שאינו גזלה ועכ"פ כשאין עדים שפיר אינו בכלל התקנה, וגם זה ודאי דכשגזלן לוה וכה"ג ודאי דמוציאין דבשביל שהוא גזלן מ"מ לשאר תביעות דינו ככל אדם וא"כ שפיר אמר א"א לדר"ח משתבע שכנגדו אשארא דאף דאין ב"ד נזקקין להוציא תרי דאכל שהוא גזלה גמורה מ"מ כיון שחיוב גמור הוא הוי הודאה לחייב שבועה על השאר שאין עליו דין גזלה רק שכופר עכשיו ונשבע הלה ונוטל כנ"ל. דאף דנימא בחיוב ק"ל בדר"מ שאינו הודאה לחייב שבועה. הגם שאין הכרח דמשנה דחבלות בשבת כו' הוא רק דכפירה לא חשיב כיון דב"ד א"י לחייבו. אבל הודאה לענין מודה מקצת י"ל דחשיב. רק גם אי לא חשיב מ"מ היינו במה דמה"ת אין מחייבין חשיב גם מה שנתחייבו על השאר ב' רשעיות כיון דדנין על החיוב דקלבדר"מ. משא"כ בזה דאין מוציאין רק מתקנה א"כ על מה שלא תיקנו על השאר חשיב כאלו לא היה התקנה. וכמ"ש בגמרא כתובות פרק אע"פ לענין דשלב"ל אף דאלמוה לשעבודי' כל שהוא תחתיו מ"מ לענין אחר שיגרשה לא הוי דשלב"ל ע"ש. והר"ן פ"ב דכתובות לענין מצאו לקיים כו' אחד כו' ע"ש:


תוס' שכל אדם יכול להערים שיעשה תשובה כו'. אינו מובן ניהו דעל הספק תיקנו כשמחזיר מעצמו ואף שיש לחוש שמא מערים מ"מ מספק שמא שב תיקנו דאין מקבלין. אבל למה היה לתקן בודאי עומד במרדו ואינו מחזיר למה לא נוציא וגם הא ניכר ששב דאם ירצה יקבל אף דאין רח"נ וע"כ כוונתם כשיודע שיש עדים והב"ד יוציא ממנו יקדים ויערים להחזיר דאין לו הפסד ומרויח שלא יקבל כשרוצה להיות רחנ"ה. וא"כ י"ל בפשיטות דהתקנה היה גם לענין להוציא ממנו כמו לענין לקבל ממנו דמי שרוצה להוציא ממנו ב"ד אין ר"ח נוחה כמו במחזיר מעצמו שאין לו לקבל רק נקיט רבותא דאף מחזיר מעצמו ג"כ ארח"נ לקבל. וכ"ש בבא להוציא בע"כ שאין ר"ח נוחה ומ"מ אם הנגזל רוצה אף שאין רח"נ שפיר הב"ד מוציאין דלא הפקיעו ממונו וכמו במי שפרע דאף דאסור לחזור מ"מ כשרוצה לקבל מש"פ הב"ד נזקקין להוציא וכ"ש דברים שרק אין ר"ח נוחה דב"ד מוציאין כנ"ל. וא"כ בתקנה זו שפיר מתוקן הכל דלא שייך שיערים דמה תועלת בהערמה זו אם זה רוצה לקבל אף שארח"נ א"כ יקבל ממנו ואם רוצה שיהיה רוח חכמים נוחה א"כ אם לא יחזיר מעצמו ג"כ לא יוציא ע"י ב"ד משום ארח"נ כנ"ל. וא"כ מכניס עצמו בספק הפסד דאולי לא יוציאו הב"ד דמי יימר כו'. ושפיר ניכר ששב כשמחזיר ואין מקבלין כנ"ל. ומיושבים כל הקושיו' שהביאו תוס' דהיו דנין גזלות דכשהנגזל רוצה להוציא ממנו שפיר מוציאין כנ"ל. וכן מיושב מה דלא נקיט בברייתא אי מוציאין או לא דנכלל כל המקבל אין רח"נ בין שמקבל ע"י חזרתו ובין ע"י ב"ד כנ"ל:


שם אין חייבין להחזיר כו' ופירשו דרשות יורש כרשות לוקח וקנינהו בש"ר כו' תמוה מאוד למה פי' דלא כהלכתא דקי"ל כרבא דלאו כר"ל רק לדידי' אזהר כו' ובמה שאין צורך לפי' הסוגיא. גם למה לו כלל להביא הנ"ל. וי"ל דהנה לפי' הרמב"ם ושו"ע דדוקא החזירו מעצמו אין מקבלין תמוה מאוד מה פריך הא שפיר אביהן חייב להחזיר ואם ירצה יקבל או ימחול אבל כל שלא החזיר חיוב גמור יש. דעדיין לא ידע דעביד תשובה כמ"ש תוס'. ונראה דהא לטעם דאמר פרק הגוזל רב"ח דרשות יורש כרשות לוקח תמוה הא ש"ר לחוד לא קני למה יאוש יש ברבית. ותוס' כ' שם קי"ב הא הוי הלואה דמדעת נתן ותירצו דהוי נתינה בטעות שלא נתן אלא בתורת רבית למיקרי גזלה בעיני' ע"ש. וב"מ פרק א"נ ס"ז חשיב שם אסמכתא ודשלב"ל מחילה בטעות דמה שלא תבעו חשיב מחילה רק שבטעות שהיה סבור שע"פ הדין שלו ע"ש. וכתב בהג"א דעכ"פ יאוש חשיב דכל יאוש הוא בטעות ומ"מ חשיב יאוש ע"ש וא"כ שפיר אמר רב"ח דאי ר' יורש כר' לוקח חשיב יאוש עם ש"ר ברבית דניהו דמחילה בטעות לאו מחילה מ"מ יאוש הוי שכשלא תבעו להחזיר הרבית מיד נתיאש וקני עם ש"ר כנ"ל:


וא"כ למ"ש תוס' שם לחלק דפירות שמוט ואכול מחילה בטעות הוי מחילה משום דניהו דיכול לחזור מ"מ אין לו לחזור משום דליקו בהמנותי' שוב כיון דאפשר שאף אם היה יודע היה מוחל שוב הוי מחילה ע"ש. וא"כ פריך שפיר כאן כיון דהדין דאין לו לקבל הימנו ואין ר"ח נ"ה רק שימחול לו כמבואר ברמב"ם ושו"ע א"כ שוב גם אביהן אינו חייב להחזיר דכשלא תבעי מחל לו ומחילה בטעות הוי מחילה דגם אם היה יודע שחייב להחזיר לו אין לו לקבל וראוי לו למחול שוב גם בטעות הוי מחילה. ופריך שפיר כיון דע"כ הא דאין היורשין חייבין אף דש"ר לחוד לא קני ע"כ כשלא תבע לאביהן והיה מחילה בטעות שאינו מחילה רק יאוש חשיב ולכך ביורשים קני שיש ש"ר כנ"ל. וא"כ הא גם אביהן אין חייב להחזיר כיון דהמקבל אין רוח חכמים נוחה שוב הוי מחילה כמו פירות כנ"ל. ומיושב שפיר דהוצרך רש"י ז"ל לפרש כרמב"ח דהטעם משום דרשות יורש כו' דלרבא דקני המעות רבית לגמרי ורק העשה דוחי ולברי' לא אזהר כו'. לא הוי פריך מידי די"ל דמיירי בתבעו ורוצה שיחזרו ולא מחל מעולם דשפיר אביהן היה חייב להחזיר וכשירצה יקבל משא"כ יורש. ופי' דהקושיא רק לרב"ח דמפרש משום דרשות יורש כו' כנ"ל. ומשני ה"ה דאביהן כו' רק משום דבר המסוים דלרב"ח לא קנאו דאמרינן אעל"מ כגזלה. וכשהדבר בעין כ' הפ' דלכ"ע בטעות לא מהני דדוקא מחילה ושמוט ואכול כו' שאינו בעין רק חיוב. משא"כ חפץ שצריך קנין ומתנה לא מהני אף דאם היה יודע כו' כנ"ל. וא"כ בשלמא במעות דמ"מ דינו כהלואה דרשאי להוציא ומהני מחילה פריך כו' דגם אביהן כנ"ל. משא"כ דבר מסוים כו'. אביהן היה חייב להחזיר ואם ירצה לקבל אף למ"ד דגם בגזלה קיימת אין מקבלין מ"מ היה חייב להחזיר כנ"ל. ומ"מ אף דהיה יורשין פטורין דיאוש חשיב עם ש"ר וזה מהני גם בחפץ מ"מ חייבין משום כבוד כו'. ופריך שפיר אי עביד תשובה מה בעי' גבי' ואם החזיר ומחל שוב א"צ להחזיר כנ"ל. ומשני לא הספיק ומיושב הנ"ל. ואי כנ"ל מוכח ג"כ כמ"ש דגם שאינו מחזיר אין ראוי להוציא בב"ד וארח"נ דאי בזה ראוי כפשט הש"ע לא היה מחילה כנ"ל. דאם ידע מ"מ אין למחול כל שלא החזיר מעצמו כנ"ל למ"ש א"ש:


עוד י"ל למ"ש הרמב"ם דגם בשבח לא תקנו רק אחר יאוש דקודם יאוש לא שייך כלל שיפקיעו ממון מ"מ הנגזל משום תקנת השבים והראב"ד הסכים מלשון הגמ' פרק מרובה ע"ש. וא"כ י"ל דוקא בגזלן שייך התקנה דפ' דגזלן ישראל סתם יאוש בעלים משא"כ בגנב ולא קשה ק' תוס' וא"כ ברבית ג"כ הטעם משום דחשיב יאוש ופירש"י שפיר לרב"ח ע"כ דהוי יאוש כנ"ל:


עוד י"ל ד' רש"י ז"ל דקשה לשון הגמ' דמשני בדין דגם אביהן פטור והא דקתני בדידהו כו' משום סיפא. זה שייך היכא דעכ"פ צריך למיתני הרישא. והא הרישא מיותר לגמרי כיון דאביהן פטור פשיטא דהן פטורין כנ"ל וגם קושית תוס' מה פריך אי ע"ת מה בעי גביה הא דלמא החזיר ולא קבלו. ויש לפרש דהקושיא הי' דהנה לשון הגמ' במסקנא בשאין גזילה קיימת כו' אינו מדויק דהוי ל"ל דהגזילה עצמה מקבלין רק דמיו כו'. ולכך נראה דעיקר אשמועינן ר"נ דדוקא בשאין קיימת אבל כשקיימת אף שקנאו ביאוש למ"ד קני או בשינוי החוזר וכה"ג ורק דמים בעי לשלומי דלכאורה שייך התקנה דפטור כמו אין קיימת וקמ"ל ר"נ דליתא רק כיון דעכ"פ קיימת הגזילה אף שקנאו שפיר חייב לשלם דמים ולא תקנו בזה רק כשאין קיימת ומדויק הלשון קיימת כו' וטעם דעיקר החילוק דבקיימת לא שייך שלא ישיב עי"ז דא"א שיעלה יותר ממה שיש לו משא"כ אם הי' צריך לשלם מה שאכל ונאבד דאינו מספיק להשיב שייך התקנה. ולכך כשקיימת וזוכה בשל חבירו לא תקנו וצריך לשלם. וזה מוכח מלשון רש"י ז"ל לקמן גבי מריש דמשני שוי' רבנן כדליתא ואעפ"כ נוטל דמיו ופירש"י ומיהו דמי בעי אהדורי דהא גזלה קיימת בבירה ע"ש. ואף שקנאו מ"מ חשיב קיימת עכ"פ כנ"ל דצריך לשלם. וא"כ י"ל דגם לס"ד ידע דגוף הגזילה כשלא קנאו צריך להחזיר דאין סברא שיפקיעו גוף החפץ. ומה"ט לא קשה מכל הני שהביאו תוס' גם לס"ד דשם גוף הגזילה. רק ס"ד דאף שקיימת מ"מ כשקנאו כנ"ל ורק חיוב דמים שוב הי' התקנה לפטרו. ולכך תני גזלנין ומלוי רבית גזלן דומיא דמלוי רבית דלרבא קני המעות רק חייב לשלם ואף דמים אחרים משום וחי כו' אבל הוי כהלואה דלהוצאה ניתנה כו'. וגם גזלנין מיירי אחר יאוש או דסתם יאוש או בשינוי כנ"ל. ולכך גם לפי' תוס' נקיט שהחזירו כו'. משום כיון דמיירי כשאין יכול להוציא גוף החפץ דקנאו רק דמיו וקמ"ל דאף שהחזיר גוף החפץ אין מקבלין כיון דרק דמים מחייב אף שמחזיר החפץ הוא רק בתורת תשלומין אין חילוק בין ממון אחר להחפץ כנ"ל. ולרב"ח דמדמי רבית לגזלה אחר יאוש נראה דהטעם דקי"ל כרבא דא"ע לא מהני א"כ מצד הנתינה לא קני רק דמ"מ מתיאש אח"כ ואף בטעות הוי יאוש ועל היאוש לא שייך אעל"מ. וא"כ כיון דלרב"ח לא בעי לאשמועינן הדין דר' יורש כרשות לוקח דזה מוכח מהמשנה לרב"ח רק דפטורים מלשלם דמים דבגזלן כשקונה החפץ ביאוש או שינוי צריך לשלם והיורשים פטורין אף שהניח אחריות. דבלא הניח מוכח ממשנה דהגוזל ומאכיל דמאן דמוקי אברייתא כ"ש אמתני' ע"ש. וא"כ פריך הש"ס כאן מהברייתא דתני ביורשין כו' הא אביהן היינו היכא דקני גוף החפץ הי' חייב דאל"ה ליתני בגזל היכא שקני החפץ דפטור מחמת התקנה כנ"ל. או ברבית דהוי יאוש עם שינוי דקני ופטור וכ"ש יורש דפטור ולמה תני ביורש דיש לטעות כרבא משום לברי' לא אזהר דבשלמא משנה דגוזל ומאכיל קמ"ל דר' יורש כר"ל משא"כ ברייתא כנ"ל ומשני דבדין דליתני כו' רק דתני יורש משום סיפא דהניח כו'. דבזה שפיר אביהן חייב דהא גזילה קיימת ולא קנאו וגם התקנה לא שייך כנ"ל. ופריך שפיר אי עביד תשובה מה בעי גביה כנ"ל:


שם אעפ"י שגבו מחזירין כו'. לכאורה דלמא הפי' משום התקנה דאף שכבר גבו בחזרה צריכין להחזיר להיות רוח חכמים נוחה. והי' מוכח דרק אין מקבלין אבל כשכבר קיבל א"צ להחזיר. אך אין ראיה די"ל לשון אע"פ שגבו משמע על הגזלנים שגבו דעלייהו קאי לא על הגזל כנ"ל:





שערי תורת בבל

(צד סע"ב) אי הכי אמאי תשובתו קשה.—יש לעיין מפני מה לא אמרו דתשובתן קשה משום שאינו יודע למי להחזיר כדי לצאת ידי שמים וכענין שאמרו בב"ב (פח ב): "קשה עונשן של מדות מעונשן של עריות", ונתבאר הטעם משום דא"א בתשובה (ע"ש ברשב"ם). ופלא שאף רש"י כאן פירש: תשובתם קשה שגזלו הרבים ואין יודעים למי להחזיר.

